kardosdrur/scandi-wiki huggingface dataset:
Kerkinisøen

Kerkinisøen ( - Limni Kerkini) er et kunstigt reservoir skabt af en dæmning ved Strymon-floden, i den regionale enhed Serres i Centralmakedonien, Grækenland. Det blev oprettet i 1932 og derefter ombygget i 1980, på stedet for det, der tidligere var et omfattende marskland.

Kerkini-søen er nu en af de førende lokaliteter for fuglekiggeri i Grækenland, da den ligger langs trækvejen for fugle på vej til Det Ægæiske Hav, Balkan-regionen, Sortehavet, de ungarske stepper og videre.

Historie 
Før 1932 var der uregelmæssige sumpsøer på Strymon, en af dem kaldet "Podkova" (på bulgarsk og slavisk makedonsk "Podkova" betyder "hestesko", som findes i osmanniske tyrkiske optegnelser: ђودقوه كولي Podkova Gölü.).

Kerkini-søen blev skabt ved at lave volde på den østlige og vestlige side af floden og af en dæmning bygget nær landsbyen Lithotopos, som begyndte at fungere i 1932.

Som tiden gik, blev søens kapacitet reduceret på grund af silt aflejret af Strymon-floden. Så det var nødvendigt at hæve voldene og bygge en ny dæmning, som kom i drift i 1982.

Geografi 
Søens vigtigste vandkilde er Strymon-floden, selvom den også får vand fra Kerkinitis-floden fra Krousia.

Søens omkringliggende område er fladt. Søens størrelse varierer fra 54 km2 til 72 km2.

Søen er et teknisk værk af stor værdi for landbruget og giver en hydrobiosfære for tusindvis af vandfugle.

Natur 
Søen er beskyttet som Ramsarområde under den internationale Ramsar-konvention.}} Der er tusindvis af fugle, både sjældne og beskyttede, skove langs floden, åkander i et stort område, variation af fisk og fantastisk panoramaudsigt fra bjergene i Belasica og Krousia. Ved søen er fundet 227 fuglearter, især ikke-migranter, hvoraf 76 er registreret på den nationale rødliste, mens mindst 31 af dem er beskyttet af EUs Habitatdirektiv. Det, der gør en enestående tilstedeværelse, er bøflernes flok i området, plus den af jackeloerne i området ved Kerkini-søen. I søens omkringliggende område er der mindst 10 paddearter (frøer, salamandere, vandsalamandre, fem sneglearter, 19 krybdyrarter (øgler, slanger, skildpadder) og en lang række insekter, som spiller en vigtig rolle i fødekæden og bidrager til søens biologiske ressourcer.

Den menneskelige indgriben griber normalt negativt ind over for de naturlige processer. Kerkini-søen er et sjældent eksempel, hvor den nænsomme menneskelige håndtering har haft det stik modsatte resultat.

Galleri

Kilder og henvisninger 

Centralmakedonien
Søer i Grækenland
Majdan Nezalezjnosti

Majdan Nezalezjnosti eller Uafhængighedspladsen (ukrainsk: Майдан Незалежності) er den centrale plads i Ukraines hovedstad, Kyiv.

Pladsen fik dens navn i 1991 efter Ukraines uafhængighedserklæring som medførte Sovjetunionens sammenbrud.

Se også 
 Euromajdan

Kyiv
Torve og pladser
I'll Get You

"I'll Get You" er B-siden på det engelske rockband The Beatles' fjerde single "She Loves You/I'll Get You", der blev udgivet i Storbritannien den 23. august 1963. Singlen kom ind på Top 20 i august 1963 og blev der i adskillige måneder. Den slog mange salgsrekorter i både Storbritannien og USA, og den blev årtiets mest solgte single.

Komposition 

John Lennons tante Mimi var meget afvisende over for Johns musik, så derfor var det en undtagelse, da John og Paul skrev "I'll Get You" i hendes hus på Menlove Avenue. Datoen er ukendt, men den blev skrevet kort tid før She Loves You, der blev skrevet den 26 - 27. juni 1963. Sangen havde arbejdstitlen "Get You in The End" i starten og var tænkt til at være opfølger til From Me to You-singlen og A-side, men den endte med at blive B-side til "She Loves You", som de mente var et bedre nummer. Paul har fortalt, at arbejdet med "I'll Get You" førte til nogle gode ideer, der et par dage senere blev brugt i "She Loves You".

Dette har altid været en af Pauls yndlings-Beatles-numre; den er letbenet, selvsikker og viser hvor godt han og John hurtigt og dygtigt havde mestret at lave kompositioner. Paul har sagt:

"I'll Get You" var et 50-50 samarbejde, hvad Paul kalder meget "samskrevet" (co-written). Det er en af de første sange, der beskriver Johns tro på kreativ visualisering: at man ved at forestille sig, hvad man gerne vil have til at ske, faktisk kan få dem til at ske. For Paul, fremmaner ordet "imagine" begyndelsen på et eventyr for børn og var som en invitation til en træde ind i en opdigtet verden. John brugte senere en variation af åbningslinjen ("Imagine I'm in love with you, It's easy 'cos I know") i sin sang Imagine fra 1971 ("Imagine there's no heaven, It's easy if you try").

En af sangens musikalske finesser er akkordskiftet fra D-dur til A-mol, der opbryder ordet "pretend". Paul har sagt:

Indspilning 

Nummeret blev produceret af George Martin og indspillet den 1. juli 1963 samtidig med "She Loves You". Begge numre var indspillet efter en 345 minutters session. Mixning blev foretaget den 4. juli.

Der er ikke fundet dokumentation, der fortæller, hvor mange optagelser, der blev foretaget eller andre detaljer vedrørende indspilningen.

Ingen originale master-bånd af "I'll Get You" menes at eksistere. Standardproceduren i Abbey Road Studios på det tidspunkt var at slette de originale to-spors sessionsbånd til singler, når de var blevet "mixet ned" til det (normalt mono) masterbånd, der blev brugt til at trykke plader.

Udgivelse 

"I'll Get You" blev udgivet som B-side til "She Loves You" i Storbritannien den 23. august 1963 og den 16. september i USA. Den blev tillige udgivet den 21. maj 1964 som B-side til "Sie liebt dich" (den tyske udgave af "She Loves You") i USA alene.

Musikere 

 John Lennon – sang, rytmeguitar, mundharmonika
 Paul McCartney – sang, bas
 George Harrison – singleguitar, baggrundsvokal
 Ringo Starr – trommer

Se også 

She Loves You/I'll Get You

Referencer

Kilder 
 
 
 

Beatles-sange
Sange fra 1963
Den døende svane

Den døende svane (, translit. Umirajusjtjij lebed) er en russisk stumfilm fra 1917 instrueret af Jevgenij Bauer.

Handling 
Den stumme danser Gizella bliver forelsket i Viktor, som hun har mødt ved søen. Hun tror kærligheden er gengældt, men hun ser Viktor med en anden kvinde efter han har aflyst et stævnemøde med Gizella.

Kunstneren Glinskij ser hende danse Svanens død og bruger hende som model for et maleri med døden som tema.

Medvirkende 
 Vera Karalli som Gizella
 Aleksandr Kheruvimov
 Vitold Polonskij som Viktor Krasovskij
 Andrej Gromov som Valerij Glinskij
 Ivane Perestiani

Referencer

Eksterne henvisninger 

 

Russiske film fra 1917
Stumfilm fra Rusland
Dramafilm fra Rusland
Konge af Paris

Konge af Paris () er en russisk stumfilm fra 1917 af Jevgenij Bauer. Det er Bauers sidste film; han døde kort efter optagelserne i 1917.

Medvirkende 
 Vjatjeslav Svoboda som Roger
 Nikolaj Radin som Rascol Venkov
 Emma Bauer som Furstin Von Dorstein
 Mikhail Stalskij som Jean Hiénard
 Lidija Koreneva som Lucienne Marechal

Referencer

Eksterne henvisninger 
 

Russiske film fra 1917
Stumfilm fra Rusland
Dramafilm fra Rusland
Fader Sergius

Fader Sergius (, translit.: Otets Sergij) er en russisk stumfilm fra 1918 instrueret af Jakov Protasanov.

Filmen er baseret på Lev Tolstojs roman af samme navn. 

Filmatiseringen af Tolstojs roman blev nægtet under zarens regering, men efter oktoberrevolutionen i 1917 var det muligt at indspille filmen.

Medvirkende 
 Ivan Mosjoukine som Kasatskij
 Olga Kondorova som Korotkova
 V. Dzjenejeva som Maria
 Vladimir Gajdarov som Nikolaj I
 Nikolaj Panov

Referencer

Eksterne henvisninger 

 

Russiske film fra 1918
Stumfilm fra Rusland
For lykke

For lykke () er en russisk stumfilm fra 1917 af Jevgenij Bauer.

Medvirkende 
 Emma Bauer
 Tasja Borman som Lee
 N. Dennitsyna
 Aleksandr Kheruvimov
 Lidija Koreneva som Zoja Verenskaja

Referencer

Eksterne henvisninger 

 

Russiske film fra 1917
Stumfilm fra Rusland
Dramafilm fra Rusland
Satan jublende

Satan jublende () er en russisk film fra 1917 af Jakov Protasanov.

Medvirkende 
 Pavel Pavlov som Pavel
 Aleksandr Tjabrov som Satan
 Natalja Lisenko som Esther
 Ivan Mozzjukhin som Talnoх
 Vera Orlova som Inga

Referencer

Eksterne henvisninger 

 

Russiske film fra 1917
Stumfilm fra Rusland
Vær stille, sorg, vær stille

Vær stille, sorg, vær stille () er en russisk film fra 1918 af Pjotr Tjardynin.

Filmen er i to dele, men kun den første del findes i dag.

Medvirkende 
 Vera Kholodnaja – Paula
 Pjotr Tjardynin – Lorio
 Ossip Runitj – Zaritskij
 Vitold Polonskij – Telepnev
 Vladimir Maksimov – Volyntsev

Referencer

Eksterne henvisninger 

 

Russiske film fra 1918
Stumfilm fra Rusland
Torben von Lowzow

Torben Alexander von Lowzow (født 8. marts 1962 på Frederiksberg) er cand.polyt., HD, bankmand, hofjægermester, kammerherre og bestyrelsesformand.

Torben von Lowzow blev civilingeniør i 1987 og 11 år senere HD (finansiering), 1992 MBA IMD  Han var ansat i Danske Bank 1987-2001, hvor han blev vicedirektør i 2000. Dernæst administrerende direktør i Gudme Raaschou Bank 2002-2004 og efterfølgende 2005-2006 HSH Nordbank AG, 2007-2011 partner i Capman Invest. I 1994 overtog han godset Løvenholt ved Silkeborg efter sin far, Lennart von Lowzow. Siden 2011 har han været direktør i IstoCorp. Han bor i Klampenborg.

Fra 2006 bestyrelsesmedlem i SLS Skovadministration A/S, fra 2007 Ordyhna Hld. A/S, fra 2009 Dedert Corp. (2013 formand), fra 2013 Herlufsholm (2019-2022 bestyrelsesformand).
Som bestyrelsesformand medvirkede Torben von Lowzow i fyringen af daværende rektor for Herlufsholm Mikkel Kjellberg i 2022. Dette skete, kort efter at TV 2 afdækkede en serie voldelige episoder, som havde fundet sted på Herlufsholm over en længere periode, under opsyn af rektoren og bestyrelsen. Den 25. juni 2022 trådte von Lowzow tilbage som bestyrelsesformand for Herlufsholm sammen med den øvrige bestyrelse.

Referencer  
 

Personer i Kraks Blå Bog
Civilingeniører fra Danmark
HD'ere fra Danmark
Bankfolk fra Danmark
Kammerherrer fra Danmark
Hofjægermestre fra Danmark
Paul Sérusier

Paul Sérusier (født 9. november 1864 i Paris ; død 7. oktober 1927 i Morlaix, departement Finistère, Bretagne) var en fransk maler. Som elev af Paul Gauguin var han medgrundlægger af den symbolistiske kunstnergruppe Les Nabis (hebr.: 'profeterne'). 

Efter at have studeret filosofi opholdt han sig 1886 i Paris på Académie Julian. 1888 besøgte han Gauguin ved Pont-Aven, en landsby i Bretagne. Fra dette møde bragte han et lille billede tilbage, som han under Gaugins vejledning havde malet på låget af en cigarkasse Bois d'amour ved Pont Aven eller Le Talisman, og som skulle få programmatisk betydning for kunstnerbevægelsen Pont-Aven-skolen.

 "... September 1888 under træerne i Bois d'Amour gav Gauguin sin ven Paul Sérusier en malerlektion, der fik betydning for tidens kunst: "Hvordan ser du disse træer? Gule − vel, brug noget gult, det smukkeste gule i din palet. Denne skygge? Snarere blå, mal den med ren ultramarin. Og de blade dér? Røde, læg noget vermilion. ..." − Artikel af Jean-Luc Cochennec, Ouest-france.fr 

Sérusier underviste senere på 'Académie Ranson'. 1921 udgav han ABC de la peinture, en kort afhandling, hvori han udviklede sine teorier om kunst, en erindring om al hans æstetiske forskning.

Referencer

Eksterne henvisninger

 Paul Sérusier i Den Store Danske på lex.dk. Af Vibeke Skov
 Paul Sérusier hos Theartstory.org
 Ordrupgaard − Stilarter : "... En af de kunstnere, der blev påvirket af Gauguin i Pont-Aven var Paul Sérusier (1864-1927). Han grundlagde sammen med kunstneren Maurice Denis (1870-1943) gruppen Les Nabis (af hebraisk ~ profeterne). Les Nabis malede fortrinsvis religiøse motiver i et rendyrket symbolistisk og dekorativt formsprog. ..."
 Paul Sérusier hos Musee-orsay.fr
 Paul Sérusier hos Artcyclopedia.com

Malere fra Frankrig
Personer fra Paris
Mili Smith

Mili Smith (født 1. marts 1998) er en britisk curlingspiller .

Hun repræsenterede Storbritannien under vinter-OL 2022 i Beijing, hvor hun tog guld i kvindernes turnering.

Referencer

Eksterne henvisninger 

Curlingspillere fra Storbritannien
Personer fra Perth (Skotland)
Curlingspillere ved vinter-OL 2022
Medaljevindere ved vinter-OL 2022
Olympiske mestre fra Storbritannien
Olympiske medaljevindere i curling
Fish Smell Village

Fish Smell Village var en by bygget og beboet af ponca-indianere ca. 1837-1877 i Knox County, Nebraska. Den blev grundlagt af poncaer, der søgte væk fra hovedbyen Grey Blanket Village for at undslippe en koppe-epidemi, der bredte sig på prærien i 1837.

Bynavnet forklares på to måder: 1) Indbyggerne elskede fisk fanget i vandløbene og spiste så mange, at de lugtede af dem. 2) Et forår var byen indhyllet i stanken af døde fisk på bredderne af den nærliggende Missouri River.

Syd for byen lå en begravelsesplads på en højderyg, og i en periode fandtes der en handelsstation tæt ved Fish Smell Village. I 1858 bestod byen af 50 jordhytter, mens der i 1874 levede 144 personer fordelt på 46 familier i den. Ponca-høvding Big Drum ledede byen gennem en tid. Indbyggerne gik for at være mere interesserede i nye ideer og for at acceptere forandringer i et hurtigere tempo end folkene i Grey Blanket Village. 

Poncaerne gennemførte deres sidste soldans før stammens tvungne flytning til Oklahoma i 1877 ved Fish Smell Village.

Referencer 

Oprindelige amerikanere
Nebraska
Pipestone Quarry Village

Pipestone Quarry Village var den første by bygget af omaha- og ponca-indianerne, efter at de forlod Ohio River som et samlet folk generationer før. Iowa-indianerne havde slået følgeskab med gruppen på den sidste del af folkevandringen, og de var med til at grundlægge byen og bebo den. Byen har navn efter det nærtliggende indianske pibestensbrud i Pipestone County, Minnesota. Byen er hverken historisk eller arkæologisk dokumenteret, men den nævnes i ponca-indianernes traditionelle beretning om udvandringen fra Ohio River.

Mens poncaerne/omahaerne holdt til i Pipestone Quarry Village, opdagede de egnens røde mineral vasket frem af regnvand i en dybt spor trampet af bisoner. De brød det let formbare materiale, da de opfattede fundet som et tegn til dem om at bruge det til en hellig pibe.

Bekriget af yankton-siouxer og måske også andre siouxer opgav stammerne byen engang før 1714, og sammen søgte de efter et egnet sted til en ny by sydvestpå.

Referencer 

Oprindelige amerikanere
Minnesota
Paril-sadlen (Bulgarien)

Paril () er en bjergsadel (bjergpas) i det vestlige Bulgarien mellem bjergkæderne Pirin mod nord og Slavyanka mod syd. Passet ligger  i kommunerne  Sandanski og Hadzhidimovo i Blagoevgrad-provinsen .

Passet er 10.6 km langt med en maksimal højde på 1.176 moh.  Den forbinder Sandanski-Petrich-dalen i floden Struma-bassinet i vest og Gotse Delchev-dalen i floden Mesta-bassinet i øst.

Det begynder mod nordøst fra landsbyen Paril ved 817 m højde og løber i vestlig retning opstrøms for Chokovitsa-dalen. Det når sit højeste punkt i 1.176 m efter 4,6 km og går derefter ned mod vest langs floden Chereshars dal, hvor den ender efter 7 km i en højde af 756 moh.

Paril gennemløbes af en 10,6 km lang strækning af  vejen Koprivlen – Paril – Katuntsi. Denne sektion er i dårlig stand og er kun tilgængelig for terrængående køretøjer, og den bliver ikke vedligeholdt om vinteren.

Selve sadlen er kort, bred og dyb med bløde skråninger og har erosionsoprindelse. Det geologiske fundament er overvejende af granit.  Paril er dækket af bøgeskove. Sadlen krydses af den fjernvandrevej E4 der forbinder Pirin og Slavyanka. Mod syd ligger Alibotush-reservatet. 10 minutter mod øst ligger Slavyanka-hytten, et vigtigt udgangspunkt for en række turistruter i nærheden.

Kilder og henvisninger 

Bjerge i Bulgarien
The Rising of the Shield Hero

er en japansk light novel serie i isekai og dark fantasy genrerne skrevet af Aneko Yusagi. Efter oprindeligt at være udgivet som en web novel på den bruger-drevne fiktions-hjemmeside Shōsetsuka ni Narō er serien senere blevet udgivet i bogformat af Media Factory med en udvidet historie med illustrationer af Seira Minami. Per 25. juni 2019 er 22 bind blevet udgivet.

Bogserien blev adapteret til en mangaserie af Aiya Kyū, hvilket blev udgivet af Media Factory med 20 bind udgivet per den 22. februar 2022. I Nordamerika blev rettighederne til både bog- og mangaserien opkøbt af forlaget One Peace Books og blev udgivet i på engelsk per september 2015. Den første sæson af animeserien, adapteret af Kinema Citrus, blev sendt i perioden januar til juni 2019. En efterfølgende anden sæson, co-produceret af DR Movie, har premiere april 2022. En tredje sæson er blevet annonceret, men har endnu ikke fået et udgivelsesvindue.

I Nordamerika har Crunchyroll–Funimation-partnerskabet opkøbt rettighederne til animeserien. Yderligere har Crunchyroll købt licens til at streame serien i mange vestlige lande, blandt andet Danmark.

Handling 
Naofumi Iwatani, en stille og rolig, ung japansk man, er blevet påkaldt til en anden verden sammen med tre andre mænd fra parallele universer, for at indtage rollerne som de fire Kardinalhelte og bekæmpe inter-dimensionale horder af monstre kaldt Bølger. De fire helte er hver især blevet udrustet med deres personlige, sagnomspundne udstyr under påkaldelsesprocessen. Naofumi er blevet udrustet med det Legendariske Skjold, mens de andre helte modtager et sværd, en bue, og et spyd. Modsat de andre helte, som bliver fuldt og fast støttet af kongeriget og opnår adskillige, stærke allierede, så har Naofumi ikke heldet med sig, da hans eneste kammerat, som viser sig at være kongerigets prinsesse, forråder ham, stjæler alle hans ejendele og efterlader ham uden nogen form for hjælp eller forsyninger, da hun skaber en falsk anklage om, at han skulle have begået seksuelt overgreb på hende.

Forhånet af adelen og udstødt af alle, lige fra de andre Helte til bønderne, tvinges en ny kynisk Naofumi til at træne som helt på egen hånd, mens at han prøver at tjene til dagen og vejen. Naofumi møder en slavehandler, af hvem han køber et ungt tanuki-demi-menneske ved navn Raphtalia og et æg, hvorfra et fuglemonster ved navn Filo udklækkes. Begge vokser hurtigt op og bliver mægtige krigere i hans varetægt. Som de lidt efter lidt opnår tillid og taknemmelighed fra rigets folk med deres heroiske gerninger, arbejder Naofumi og hans kammerater sammen om at udføre deres mission som frelsere, alt imens at de opklarer mysteriet om Bølgerne, og finder svar på, hvorfor de ikke blot er en trussel til denne verden, men også alle andre verdner.

Referencer
Yandex

Yandex N.V. () er en multinational it-koncern registreret i Nederlandene, som har primært fokus på Rusland. Virksomheden driver forskellige portaler og applikationer her iblandt søgemaskinen Yandex.

Hovedkvarteret er lokaliseret i Schiphol i Nederlanderne, men virksomhedens stiftere og de fleste ansatte arbejder i Rusland. De primære markeder er Rusland og SNG-landene, desuden har de kontorer i 30 lande.

Deres søgemaskine er den næstmest benyttede søgemaskine i Rusland, med en markedsandel på over 42 %. Det er desuden den største søgemaskine fra Europe og den femtestørste søgemaskine på verdensplan efter Google, Baidu, Bing og Yahoo!.

Referencer 

Softwarevirksomheder fra Rusland
It-virksomheder fra Nederlandene
Belasica

Belasica (makedonsk og bulgarsk: , også translit. Belasitsa eller Belasitza, osmannisk tyrkisk: بلش tyrkisk: Beleş), Belles (, Bélles) eller Kerkini ( , Kerkíni;), er en bjergkæde i regionen Makedonien i Sydøsteuropa, som deles af det nordøstlige Grækenland (ca. 45%), det sydøstlige Nordmakedonien (35%) og det sydvestlige Bulgarien (20%).

Geografi 
Bjergkæden er forkastnings-blok bjerg omkring 60 km lang og 7-9 km bred og ligger lige nordøst for Dojran-søen. Det højeste punkt er Radomir (Kalabaka) på 2.031 m, med en højde på ellers mellem 300 og 1900 m over havets overflade. Grænserne for alle tre lande mødes vedtoppen af bjerget Tumba. Klimaet i området viser stærk middelhavspåvirkning.

Belasica-området blev en euroregion i 2003. To fodboldhold er opkaldt efter bjergkæden, PFC Belasitsa fra den nærliggende bulgarske by Petrich og FC Belasica fra Strumica i Nordmakedonien.

Historie 
Siden oldtiden refererer grækerne til området som Ὄρβηλος (moderne græsk: , oldgræsk: ). Ifølge de gamle forfattere var det en bjergkæde i grænseområdet mellem Thrakien og Makedonien. Det er generelt sidestillet i dag med det moderne Belasica. Navnet Órbēlos er sandsynligvis afledt af det gamle thrakiske/paioniske toponym for bjerget, som betyder "skinnende bjerg", fra belos - "flammende" eller "skinnende", og eller - "bjerg". Det var kendt for sin Dionysos-kult.

Området er også særligt berømt for slaget ved Kleidion i 1014, som viste sig at være afgørende for det første bulgarske riges fald.

Fotogalleri

Kilder og henvisninger 

 Belasitsa. Turistkort, Sofia, 2006.
 Благоевъ, Т. А. Бѣласица. Sofia, 1925.
 Динчев, Евг., Атанасов, П. Високите планини на Република Македония. Пътеводител, София, 1998, стр. 214-224.
 "Енциклопедия Пирински край". Том 1, Благоевград, 1995, стр. 78.

 Belasitsa.com (regional portal)
 Billedgalleri fra Belasica 

Bjerge i Nordmakedonien
Bjerge i Bulgarien
Bjerge i Grækenland
Bob Geddins

Robert L. "Bob" Geddins (født 6. februar 1913 i Highbank, Texas - død 16. februar 1991 i Oakland, Californien) var en amerikansk blues-, R&B- og gospel-musiker samt musikproducent fra San Francisco Bay Area. Geddins er opvokset i Highbank og rejste som mange andre afroamerikanere til Oakland i Californien under 2. verdenskrig , hvor han virkede frem til sin død i 1991.

Fra 1948 og frem grundlagde og drev Geddins en række små, uafhængige pladeselskaber såsom Art-Tone Records, Big Town Records, Cavatone Records, Down Town Records, Irma Records, Plaid Records, Rhythm Records og Veltone Records. Derudover har han lavet musikudgivelser på store pladeselskaber i Los Angeles f.eks. Swing Time, Aladdin, Modern, Specialty, Imperial og Fantasy og i enkelte tilfælde endda på Chicago-pladeselskabet Chess Records.

Mange musiktitler, der ofte udelukkende tilskrives andre tekstforfattere, stammer fra Geddins, eller er blevet skabt i samarbejde med andre musikere, for eksempel: "Tin Pan Alley", "Mercury Blues" (med K. C. Douglas), "My Time After A While" eller "Haunted House".

Referencer

Eksterne henvisninger 

Bay Area Blues Society Homepage: "Bob Geddins, Godfather of Oakland Blues"

Amerikanere i 1900-tallet
Bluesmusikere fra USA
Gospelmusikere fra USA
Musikproducere fra USA
Sangskrivere fra USA
Personer fra Texas
Tumba (Belasica)

Tumba (græsk: Τούμπα, bulgarsk og makedonsk: Тумба) er en top i Belasica-bjergene i regionen Makedonien. Toppen er 1.880 moh. og ligger på Belasicas vigtigste højderyg, vest for Lozen og øst for Sechena Skala-toppen. Det er et kuppelformet bjerg med stejle sydlige og nordlige skråninger, Tumba er dækket af lav subalpin vegetation og består af metamorfe sten. Tumba er bemærkelsesværdigt som det punkt, hvor Bulgariens, Grækenlands og Nordmakedoniens nationale grænser mødes (trelandsgrænse). Det er et af de sydvestligste punkter i Bulgarien og et af de sydøstligste punkter i Nordmakedonien.

I Bulgarien er gunstige udgangspunkter for opstigning fra landsbyerne Klyuch, Skrat og Gabrene. I Nordmakedonien er disse Smolari og Sharena Cheshma. I Grækenland er disse Platanakia, Kalochori og Kastanoussa. Hvert år i august, er der siden 2001 arrangeret en international udflugt til toppen under mottoet "Balkan uden grænser".

Kilder og henvisninger 

 

 Rejsenotater af en Tumba-bestigning af Yoana Yancheva  

Bjerge i Bulgarien
Bjerge i Nordmakedonien
Bjerge i Grækenland
Albert Achterhes Profronde van Drenthe 2022

Albert Achterhes Profronde van Drenthe 2022 var den 59. udgave af det hollandske cykelløb Albert Achterhes Profronde van Drenthe (Ronde van Drenthe). Det blev kørt den 13. marts 2022 med start i Assen i provinsen Drenthe. Løbet var en del af af UCI Europe Tour 2022. Løbet blev vundet af belgiske Dries Van Gestel fra .

Resultater

Hold og ryttere

Danske ryttere 

* DNF = gennemførte ikke

Se også 
 Ronde van Drenthe for kvinder 2022

Referencer

Eksterne henvisninger 
 
 

2022
UCI Europe Tour 2022
Den unge dame og bøllen

Den unge dame og bøllen () er en russisk film fra 1918 af Vladimir Majakovskij og Jevgenij Slavinskij.

Medvirkende 
 Vladimir Majakovskij — Lava
 Aleksandra Rebikova
 Fjodor Dunaev
 Jan Nevinskij

Referencer

Eksterne henvisninger 

 

Russiske film fra 1918
Stumfilm fra Rusland